Ян Владимирович Вороговский

Ян Владимирович Вороговский (7 тамыз 1996) — қазақстандық футболшы, "Астана" футбол клубы мен Қазақстан Ұлттық футбол құрамасының жартылай қорғаушысы. 

Ұлттық құрама сапында тұңғыш рет 2017 жылы 10 маусымда ӘЧ-2018 іріктеуіндегі Данияға қарсы матчта алаңға шықты. Тұңғыш голын 2019 жылы 21 наурызда ЕУРО-2020 іріктеуінде Шотландия қақпасына соқты.

 Карьерасы 
2013 жылы Талғардың "Ақ Бұлақ" командасында карьерасын бастады.

2014 жылы бірінші лигадағы "Жетісу-Сұңқар" клубына ауысты. Жыл соңына дейін 19 кездесуде алаңға шығып, екі голдың авторы атанды.

2015 жылы "Қайсар" футболшысы атанды да, Қазақстан премьер лигасында ойнауға мүмкіндік алды. 6 маусымда Қазақстан чемпионатындағы тұңғыш голын "Атырау" қақпасына соқты. 

2016 жылы "Қайратқа" ауысты, сол жылы УЕФА Еуропа лигасындағы тұңғыш ойынын Албанияның "Теута" клубына қарсы өткізді. Бұл ойында "Қайрат" 5:0 есебімен жеңіске жетті.  Маусым соңында Қазақстан чемпионатының қола жүлдегері және кубок иегері атанды. 2017 жылғы маусымда 13 кездесуде алаңға шықты.

2019 жылы жазда Бельгияның екінші дивизионындағы "Беерсхот" клубына ауысты. 

 Жетістіктері 

 Командалық 

 Қайрат

 Қазақстанның күміс жүлдегері (3): 2016, 2017, 2018
 Қазақстан кубогының финалисі: 2016
 Қазақстан кубогы (2): 2017, 2018
 Қазақстан суперкубогы (2)''': 2016, 2017

 Дереккөздер 

 Сілтемелер 
Профилі

Санат:7 тамызда туғандар
Санат:Қайсар ФК ойыншылары
Санат:Қайрат ФК ойыншылары
Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Ақ Бұлақ ФК ойыншылары
Санат:Сұңқар ФК ойыншылары
Санат:Астана ФК ойыншылары
Санат:Беерсхот Вилрейк ФК ойыншылары